Walter Benjamin

Walter Bendix Schoenflies Benjamin () a fost un filozof german, critic literar și traducător al operelor lui Balzac, Baudelaire și Marcel Proust.

Viața și opera 
Benjamin a fost cunoscut prin intermediul eseurilor sale filozofice și datorită activității sale de critic literar. Ca sociolog al culturii și critic cultural a combinat ideile misticismului iudaic cu materialismul dialectic într-o operă care era o nouă variantă a filozofiei marxiste și a contribuit la formularea unei noi teorii estetice. A fost traducătorul în limba germană a textelor lui Marcel Proust și Charles Baudelaire, iar eseul său „Sarcina traducătorului” este considerat unul din cele mai valoroase articole scrise vreodată despre traducere.

Passagenwerk 

Passagenwerk sau „Proiectul Arcadelor”, proiect la care Benjamin a lucrat întreaga sa viață, urma să fie o colecție enormă de scrieri despre viața urbană a Parisului în secolul al XIX-lea, cu un accent special pus asupra pasajelor pietonale, acoperite de „arcade”, ce creau o viață a străzii distinctă și a determinat apariția culturii și a fenomenului flânerie. 

Proiectul, despre care mulți învățați cred că ar fi putut deveni cel mai important text de critică culturală a secolului al XX-lea, nu a fost totuși finalizat. A fost, însă, publicat postum, în forma sa neterminată, în mai multe limbi.

Școala de la Frankfurt 

Benjamin a corespondat intens cu Gerhard Scholem, Theodor W. Adorno și Bertolt Brecht și a primit fonduri pentru cercetare de la Școala de la Frankfurt condusă de Adorno și Horkheimer. 

Influența ideilor marxiste ale lui Brecht, în special a teoria critică dezvoltată de Adorno, și a misticismului iudaic al prietenului său Gerhard (Gershom) Scholem au fost decisive pentru opera lui Benjamin, deși acesta nu a reușit să armonizeze aceste curente contradictorii. 

Eseul "Despre conceptul de istorie", mai cunoscut sub numele de "Teze ale unei filozofii a istoriei", este cel mai aproape de această sinteză, și alături de "Opera de artă în era reproductibilității mecanice", figurează printre operele sale cele mei citate. 

În a noua parte a eseului "Teze ale unei filozofii a istoriei", Benjamin interpretează o pictură a lui Paul Klee. Benjamin și-a concentrat atenția asupra epistemologiei, teoriei limbajului, alegoriei, si filozofiei istoriei. A scris de asemenea eseuri despre Franz Kafka, Marcel Proust și Bertolt Brecht. 

Benjamin a lansat conceptul de aură a operei de artă în eseul său "Opera de artă în era reproductibilității mecanice". Benjamin a scris și opere cu caracter memorialistic despre copilăria sa la Berlin, vizita în Uniunea Sovietică precum și un text despre consumul de droguri, intitulat Hașiș.
 
În noaptea dintre 27-28 septembrie 1940 Benjamin s-a sinucis la Portbou la granița dintre Spania și Franța, în timp ce încerca să scape de naziști. Grupul său a fost oprit de autorități dar fost lăsat să treacă granița a doua zi. Cu această ocazie, manuscrisul complet al Proiectului Arcadelor a dispărut și nu a mai fost niciodată găsit.
 
Benjamin a fost cumnatul Hildei Benjamin.

Opere 

 "Goethes Wahlverwandtschaften" (Afinitățile Elective ale lui Goethe / 1922),
 Ursprung des deutschen Trauerspiels (Originea dramei tragice germane / 1928),
 Einbahnstraße (Strada cu sens unic/ 1928),
 Das Kunstwerk im Zeitalter seiner technischen Reproduzierbarkeit (Lucrarea de artă în epoca reproductibilității sale tehnice - în limba română, Opera de arta în era reproducerii mecanice / 1936, în limba engleză). 
 Berliner Kindheit um 1900 (Copilăria în Berlin în jurul anului 1900 / 1950, publicată postum),
 Über den Begriff der Geschichte (Despre conceptul de istorie (Teze ale filozofiei istoriei ) / 1939, publicat postum).

Bibliografie

Cărți traduse în limba engleză 

 Illuminations. ISBN 0-8052-0241-2.
 Reflections. ISBN 0-8052-0802-X.
 Selected Writings in four volumes, from Harvard University Press. ISBN 0-674-94585-9 (vol. 1), ISBN 0-674-94586-7 (vol. 2), ISBN 0-674-00896-0 (vol. 3), ISBN 0-674-01076-0 (vol. 4).
 The Arcades Project. ISBN 0-674-00802-2.

Cărți traduse în limba română 

 Iluminări, o antologie de texte traduse de Catrinel Pleșu, prima ediție, Univers, 2002, ed a doua Ideea Europeana, 2004

Note

Note 
 Jennings, Michael Dialectical Images: Walter Benjamin's Theory of Literary Criticism ISBN 0-8014-2006-7
 Witte, Bernd; Translated by Rolleston, James  Walter Benjamin: An Intellectual Biography  ISBN 0-8143-2017-1

Legături externe 
 Walter Benjamin Research Syndicate
 Benjamin: On the Concept of History 
 The Internationale Walter Benjamin Gesellschaft. In English and German. 
 Being authentic  License to practice Walter Benjamin's term "Verfall der Aura".

Nașteri în 1892
Decese în 1940
Critici literari germani
Filozofi germani
Filozofi evrei
Evrei germani
Școala de la Frankfurt
Savanții în traduceri
Teoreticieni marxiști
Scriitori care s-au sinucis
Persoane care au emigrat din cauza nazismului
Oameni din Berlin
Absolvenți ai Universității din Berna